Neɣ tɣileḍ yiwen wass ad d-yass s timmad-is ad ak-yini d nekk i leflani ? D awezɣi. Ur ttḥiri ara, kra n win yeddan s ttawil yessaweḍ tikli-s. A k-iniɣ acu i ɣ-yenna baba yiwen wass, dayen ur tesliḍ maca ma ad fakkeɣ awal ad tfehmeḍ acuɣer ḥala baba i iqeblen ad tasseḍ ɣer Fṛansa. Yuggad ad yemmet melba ma neẓra kra n tidet yeffer fell-aneɣ, yesnejmeɛ-aɣ-d yiwen wass yenna-yaneɣ: -() Lmut n Aɛmeṛ tezza tasa-w, qqimeɣ acḥal d uḍan nekk ttxemmimeɣ amek i d tifrat-is. Ḥsiɣ d Wezna i das-iggan asečči, maca mačči n nettat i t-inɣan d win i yas-d-yefkan asečči, i yas-ikellxen i t-yenɣan. D tidet, Wezna teḍlem attan a tettxelliṣ: argaz-is tečča aqerru-yis, inexḍaben gguman ad qerrben ɣer-s, win yeslan tin tegga i Aɛmer-iw, ad yerwel acku yuggad ma yuɣ-itt i mmi-s ad as-ttneɣ Ajendi semmeḍ wul-is imi yekkes axṣim-is melba ma uzwaɣen ifassen174